Geen beurtkrag, maar netwerk onder drukArgieffoto (Foto: SnapwireSnaps, Pixabay) Eskom het gesê geen kragonderbrekings word Saterdag deur die loop van die dag verwag nie. Die kragnetwerk sal egter na verwagting tydens die spitstyd in die aand tussen 17:00 en 21:00 onder druk wees. “Ons maan gebruikers om tydens die koue weersomstandighede energiedoeltreffende maniere in te span om warm te bly,” het die kragvoorsiener gesê. “Ons doen ŉ beroep op gebruikers om hul elektrisiteitsverbruik in die dag te verminder, maar om doelbewus tussen 06:00 en 10:00 en 17:00 en 21:00 spaarsamig te werk te gaan.”